Rob Lucci

Rob Lucci on CP9:n voimakkain jäsen, ja lisäksi ankaran asenteensa takia ainut, joka pitää CP9:n jotenkin kurissa. Hän hallitsee kuustaidon täydellisesti ja on syönyt kisukisumarjan, mallia leopardi. Luccin olalla istuu lähes aina hänen uskollinen lemmikkipulunsa, Hattori.
== Viimeinen täysjärkinen? ==
Lucci tuntee olonsa yksinäiseksi, koska hän uskoo olevansa CP9:n ainut täysjärkinen. Valitettavasti altistettuaan itsensä niin pitkäksi aikaa typerille työtovereilleen, on myös Lucci muodostanut outoja tapoja. Lucci on esimerkiksi heikkona herkulliseen Crocodilen kissanruokaan, jota hän ei yksinkertaisesti voi vastustaa.
Hänellä on myös pakonomainen tarve purkaa vihaansa Neroon, joka on hiukan hiirimäinen ja piileskelee yhdessä eversti Hiirelän kanssa Enies Lobbyn nurkilla leivänmuruja etsimässä. Parivaljakko pääsee lähes aina pakoon viimehetkellä tunkeutuen samaan hiirenkoloon. Kaksikon olemassaolo on saanut Luccin unohtamaan kissaluontoisen vihansa susimarjan syönyttä toista CP9 jäsentä, Djabraa kohtaan.
== LASKUJAAH! ==
Lucci yrittää parhaansa mukaan säästää rahaa ja siten pitää lakkautetun CP9:n pystyssä, mutta hänen työtoverinsa tekevät tahattomasti kaikkensa tuhotakseen sen lopullisesti. Vaikka Bluenon hoitokulut ovatkin hinnahtavia, ei ne vedä lähimainkaan vertoja Kakun sponsorointisekoiluille. Kaku käyttää CP9:n kassavaroja sponsoroidakseen itse itseänsä, yrittäen myydä turhia tuotteita, kuten mansikanhajuista suunraikastinta.
Hän tuottaa jatkuvaa tappiota, mutta se ei häntä tunnu haittaavan. Laskut hän toimittaa hymyssä suin Luccille, sillä hän tietää Luccin saavan hepulin joka kerta laskujen määrästä ja yhteissummasta. Jotta Kaku saa revittyä mahdollisimman paljon hupia Luccin reaktioista, hän kopioi satamäärin laskuja ja kaataa ne sateena Luccin päälle. Lucci purkaa kaiken raivonsa Kakun sijasta Neroon ja Hiirelään.
== Taidot ==
Lucci on todella voimakas taistelija, mutta myöskin osaa laittaa jalalla koreasti. CP9 rakastaa discoa, ja Lucci on yleensä kaikkein silmiinpistävin tanssija. Luccin luotisormitanssi saa kokeneimmankin parkettien partaveitsen seisahtumaan suu ammollaan.
CP9
Spandam • Rob Lucci • Hattori • Kaku • Djabra • Blueno • Kumadori • Fukuro • Kalifa
Category:Maailmanhallitus
Category:CP9
Category:Pirunmarjakäyttäjät
Category:Fauna